text: Els seus servidors eren mil milers
  Tot mirant la visió, vaig veure que posaven uns trons, i un vell venerable s'hi assegué. El seu vestit era blanc com la neu, i els seus ca -bells, com la llana blanquejada. El tron on seia era de flames i les rodes de la seva carrossa eren de foc ardent. Davant d'ell naixia i corria un riu de foc. Els seus servidors eren mil milers, els seus assistents, deu mil miríades. El tribunal s'assegué i foren oberts els llibres. Després, tot mirant aquella visió de nit, vaig veure venir enmig dels núvols del cel com un Fill d'home, s'acostà al vell venerable, el presentaren davant d'ell i li fou donada la sobirania, la glòria i la reialesa, i tots els pobles, tribus i llengües li faran homenatge. La seva sobirania és eterna, no passarà mai, la seva reialesa no decaurà.
  Salm responsorial 137,1-2a.2bc-3.4-5 (R.: 1c)
  Sempre que us invocava m'heu escoltat,
  «Que n'és, de gran, la glòria del Senyor». R.
  Al·leluia Salm 102,21
  Beneïu el Senyor, tots els seus estols,
  Evangeli Jo 1,47-51
  Veureu els àngels de Déu pujant i baixant sobre el Fill de l'home
  En aquell temps, quan Jesús veié Natanael que venia digué d'ell: «Mireu un israelita digne d'aquest nom, un home que no enganya». Li diu Natanael: « D'on em coneixeu?» Jesús li respon: «T'he vist quan eres sota la figuera, abans que Felip et cridés». Li diu Natanael: «Rabí, vós sou el Fill de Déu, sou el Rei d'Israel». Jesús li respon: « Perquè et dic que t'he vist sota la figuera ja creus? Encara veuràs coses molt més grans». I afegí: «Us ho dic amb tota veritat: veureu obert el cel, i els àngels de Déu pujant i baixant sobre el Fill de l'home».